פעילויות לכתות הגבוהות של בית הספר

**משחק חילוק עם שארית:**

משתמשים בלוח הפתוח . ליד כל גומה מדביקים מספר בין אי זוגי בין 10 ל 20.

משתמשים בשקיות ועליהן המספרים 3 , 4, 5

בכל משחק בוחרים בשקית אחרת, לדוגמא במספר 3.

כל שחקן בתורו זורק את השקית לעבר הגומות. הניקוד עבור הזריקה הוא השארית שהתקבלה לאחר פעולת החילוק. לדוגמא: אם השקית נפלה בגומה שלידה המספר 13 השחקן זוכה בנקודה אחת. 13:3= 4 עם שארית 1. אם השחקן לא הצליח לקלוע לגומה בתורו הניקוד=0.

לאחר חמישה סיבובים, מסכמים את התוצאות. מנצח השחקן שלו מרב הנקודות.

**משחקים בשברים:**

את ההרחבה כדאי לבצע על ידי הצמדת צמדנים ליד הגומות שבלוח הפתוח.

בלוח 6 גומות ליד כל גומה הצמידו צמדן ואליו הצמידו בכל פעם שברים שונים. (מצורף צמדן במארז).

אפשרויות למשחק:

1. בחרו בשברים 1/4, 1/2, 1/2, 1/3, 1/3, 1/4. כל ילד בתורו זורק 3 שקיות לגומה. הוא יכול לבחור להפסיק את הזריקות גם אחרי שזרק 2 שקיות. המטרה להגיע למספר הקרוב ביותר לשלם, אך לא לעבור אותו.

בכל סיבוב השחקן שהיה הקרוב ביותר לשלם, או שהגיע למספר 1 - זוכה בשתי נקודות. שחקן שעבר את המספר אחד אינו זוכה בנקודות בסיבוב זה.

2. חיבור שברים מעורבים – משתמשים בשקיות שעליהן המספרים 3,2,4 . ליד הגומות מדביקים על הצמדנים את השברים הבאים: 1/2, 3/4, 1/4, 2/3, 5/6, 1/3.

כל שחקן בתורו זורק את שלוש השקיות לסל בזו אחר זו. הניקוד הוא תוצאה של חיבור המספר שעל שקית הזריקה עם השבר שליד הגומה. ניתן להתחיל בזריקה של שקית אחת בכל תור ולהגדיל בהמשך את מספר השקיות על מנת ליצור תרגילי שרשרת עם שברים.

3. כפל שברים – כמו במשחק הקודם אבל עם תרגילי כפל.

**משחקי שפה:**

שילוב של משחקי שפה עם כרטיסיות שאותן ניתן להצמיד לצמדנים בלוח הפתוח.

1. ניתן להצמיד: כרטיסים ועליהם כתוב: שם עצם, פועל, שם תואר ועוד...

כל שחקן בתורו צריך לבחור לאן ברצונו לכוון לדוגמא, השחקן מכריז לפני הזריקה על שם פועל: לרקוד ועליו לכוון לגומה שלידה הכרטיסיה המתאימה.

1. להחליט על שורש , להצמיד כרטיסיות של זמנים ליד הגומות. כל שחקן בתורו צריך להטות את השורש הנבחר על פי הגומה אליה קלע.
2. אוצר מילים – להחליט על נושא מסויים כמו למשל שמות תואר בנקבה. כל שחקן בכל קליעה צריך לציין שם תואר על מנת לזכות בנקודות.